שאנשי

שָׁאנשִׂי (; בפין-יין:Shānxī; מילולית: "ממערב להרים") הוא מחוז בצפון-מרכז הרפובליקה העממית של סין. המחוז משתרע על פני 156,713 קמ"ר ועל פי מפקד האוכלוסין משנת 2020, התגוררו בו כ-34.9 מיליון תושבים. בירתו היא העיר טָאייְוֵּ'אן.

בעבר היה המחוז עשיר ומשגשג והביטוי "סוחר משאנשי" היה שם נרדף להצלחה, אך כיום זהו מחוז עני יחסית. ביטוי לעברו המפואר של המחוז ניתן לראות בעיר פִּינְגְיָאו, שהייתה עיר משגשגת בתקופת שושלות מינג וצ'ינג ומשמרת היטב את האדריכלות והתרבות של בני ההאן מימים עברו, ואף מוגדר כאתר מורשת עולמית של אונסק"ו. כיום חלק חשוב בכלכלה של המחוז מסתמך על כריית פחם ותעשיות נלוות, והוא מפיק שליש מתפוקת הפחם של סין כולה.

הנהר הצהוב מסמן את גבולו המערבי של המחוז עם שאאנשי וגבולו הדרומי עם חנאן, ורוב המחוז מתנקז אליו. שוכן על רמה שבמרכזה עמקים המתווים את זרימתו של נהר פֿן, יובל של הנהר הצהוב. האקלים של המחוז הוא מונסוני יבשתי, והוא צחיח למדי עם משקעים שנתיים בגובה 350–700 מ"מ.

במחוז נמצא הר ווּטָאי, הנחשב למקום משכנו של הבודהיסאטווה מנג'וסרי, ומהווה אתר עלייה לרגל בודהיסטי. הר הֶנְגְשָׁאן הוא אתר דאואיסטי חשוב.

חלוקה מנהלית
מחוז שאנשי מחולק לאחת עשרה נציבויות עירוניות:
חלוקה מנהלית של שאנשישםכתב סיניפין-ייןאוכלוסייה (מפקד 2020)שטחצפיפותטָאייְוֵּ'אן太原Tàiyuán5,304,0616,905768.1דָאטוֹנְג大同Dàtóng3,105,59114,071220.7יָאנְגצְ'וֵ'אן阳泉Yángquán1,318,5054,563289צָ'אנְגְגְ'ה长治Chángzhì3,180,88413,977227.6גִ'ינְצֶ'נְג晋城Jìnchéng2,194,5459,410233.2שְׁווֹג'וֹאוּ朔州Shuòzhōu1,593,44410,629149.9גִ'ינְג'וֹנְג晋中Jìnzhōng3,379,49816,391206.2יוּ'נְצֶ'נְג运城Yùnchéng4,774,50814,183336.6שִׂינְג'וֹאוּ忻州Xīnzhōu2,689,66825,186106.88לִינְפֶֿן临汾Línfén3,976,48120,298195.9לוּ'לְיָאנְג吕梁Lǚliáng3,398,43121,128160.8

קישורים חיצוניים




הערות שוליים

*
קטגוריה:הרפובליקה העממית של סין: מחוזות